कहा- मुझे शो में सपोर्ट नहीं मिला; टास्क जीतने के लिए किया था किस
बिग बॉस ओटीटी से आकांक्षा पुरी एविक्ट हो चुकी हैं। आकांक्षा पुरी अपने गेम शो से ज्यादा किस को लेकर कॉन्ट्रोवर्सी में रहीं। टास्क के अनुसार आकांक्षा को जैद हदीद को किस करना था, शो के लाइव स्ट्रीमिंग के बाद मामला विवाद में बदल गया।kissing someone wasn't a big deal for me
बिग बॉस ओटीटी से आकांक्षा पुरी एविक्ट हो चुकी हैं। आकांक्षा अपने गेम शो से ज्यादा शो में किस करने को लेकर कॉन्ट्रोवर्सी में रहीं। टास्क के दौरान आकांक्षा को जद हदीद को किस करना था। दोनों ने कैमरे के सामने 30 सेकेंड तक किस किया, जिसके बाद इस पर काफी विवाद हो गया है। दैनिक भास्कर से आकांक्षा ने इस विवाद और शो से जुड़ी बातें की हैं।
बिग बॉस का एक्पीरियंस कैसा रहा?
मुझे इस बात का दुःख है की मैं जल्दी घर से बाहर आ गई, खुश तो नहीं हूं। मैंने ये बिल्कुल नहीं सोचा था की मैं इतनी जल्दी घर से बाहर आ जाउंगी। ये जर्नी टफ थी। हां, मुझे लगता हैं की डेफिनिटेली घर से एक खूबसूरती तो बाहर आ गई।
शो में बहुत कम वक्त बिताया, क्या वजह है?
मैं बहुत टफ हूं, घर के अंदर मैंने कई चैलेंजेज का सामना करना पड़ा, मैंने कभी हार नहीं मानी भले ही वो दो दिन मेरा शो में लेट आना हुआ और वो इस रीजन से की आप बहुत परफेक्ट हैं। आप पिक्चर परफेक्ट हैं इसीलिए आप अंदर नहीं जा सकते हैं, ये वजह देकर मुझे अंदर नहीं लिया गया। उसके बाद, तीन दिन जेल में रखा गया।
जहां लोगों की एक दिन में ही तबीयत खराब हो जाती थी, वहां मैं तीन दिन थी बिना पंखे के। गार्डन में कितने सारे कीड़े होते थे, वाशरूम में भी एक बाल्टी और मग्गा दिया गया था और दो वक्त का ही खाना दिया जा रहा था। मैं अपना वर्कआउट कभी नहीं छोड़ती, लेकिन वो मुझे छोड़ना पड़ा।
मेरा सफर बहुत ही कठिन रहा। मुझे बहुत टार्गेटेड महसूस हुआ। मैं इससे बिल्कुल खुश नहीं हूं। मुझे लगता है की पहले दिन से ही शो मेरे खिलाफ था, क्या वो मेरा आना चाहते ही नहीं थे? वो मुझे कहते थे की मैं मिस इंडिया कंटेस्टेंट्स की तरह परफेक्ट लगती हूं, इतना परफेक्ट आप कैसे हो सकती हैं? दो दिन तक मुझे घर के अंदर जाने नहीं दिया। मेरी रैंकिंग बदली गई, फेक अलर्ट किए गए। हां, मैंने स्ट्रगल नहीं देखा है और ये सच्चाई है।
मुझे पता था की बिग बॉस में ऐसा होता है लेकिन सुनना और देखना अलग बात होती है। लोग मेरे भावनाओं का मजाक उड़ाते थे, मुझे फेक बोलते थे। मुझे नकली और जो चिल्ला रहा है उसे सही मानते थे। ये बात मुझे बिल्कुल समझ नहीं आई। मेरे साथ कोई नहीं था, मैंने अकेले खेला है। 14 दिन तक मैं फर्श पर सोकर आई हूं, एक गद्दा भी नहीं था। मुझे दुख है की ये सब मेरे साथ हुआ।
घर के अंदर कौन फेक है?
घर में सभी फेक हैं और इसीलिए वो घर के अंदर हैं, बाकी सब घर के बाहर हैं। हम कोई करैक्टर लेकर नहीं गए थे शो के अंदर। सबसे ज्यादा फेक बेबीका धुर्वे हैं। वो एक करैक्टर प्ले कर रही हैं वैंप का। मुझे वो बहुत ही फेक लगती हैं। शायद यह उनके गेम प्लान हैं।
सलमान खान जद हदीद और आपके किस को लेकर काफी नाराज हुए, इसपर क्या कहना है?
वो सिर्फ एक टास्क था, जो मैं अपनी पूरी की पूरी टीम के लिए खेल रही थी और उस वक्त मैं नॉमिनेटेड थी। मुझे फाइनली, एक परफॉर्म करने के लिए टास्क मिला था। भले ही वो किस करना था या अंडा खाना। मैंने पूरी शिद्दत से अपना टास्क पूरा करना चाहा था।
30 सेकंड का किस एक टास्क था, ऐसा नहीं था की मैं अपने बॉयफ्रेंड को कोने में लेकर जाकर नेशनल टीवी पर किस कर रही हूं। मैंने सिर्फ एक आर्टिस्ट होने के नाते किया था। मेरे लिए किसी को किस करना कोई बड़ी बात नहीं थी। मेरी टीम जीत गई थी। मैं खुश हूं की मैंने अपना 100 पर्सेंट दिया। खुश हूं की मुझे ऐसा मौका मिला।
सलमान खान के साथ अनुभव कैसा रहा?
इसमें मुझे लगता है की लगी-बची, लगी-बची जैसा माहौल था और मेरे साथ तो सिर्फ लगी ही थी। मैं बिल्कुल खुश नहीं हूं, मुझे बिल्कुल भी सपोर्ट नहीं किया गया। आने से पहले भी मुझे बिना कुछ बोले ही एक्टिविटी रूम से निकाल दिया गया।
सलमान सर ने भी सिर्फ कहा कि आकांक्षा आप एलिमिनेट हो गईं, आल द बेस्ट आपके फ्यूचर के लिए और बाय। स्क्रीन ऑफ हो गई, मैं उन्हें रिप्लाई भी नहीं कर पाई। किसी कंटेस्टेंट से भी बात नहीं हो पाई। मुझे अपना एविक्शन बहुत अजीब लगा।
घर के अंदर लोग आपको रियलिटी क्वीन बुलाते थे।
इस बात का बहुत बड़ा मुद्दा बनाया गया। मैं पहले गेस्ट बनकर आई थी, फिर चैलेंजर, घर के अंदर मैं आज तक नहीं गई हूं। मैंने कभी गेम नहीं खेला। मैंने सिर्फ एक रियलिटी शो किया था, मीका की वोटी जो इससे बहुत अलग है, मैं रियलिटी क्वीन कैसे बन गई?
अगर वाइल्ड कार्ड एंट्री का मौका मिले तो?
मुझे नहीं लगता की मुझे वाइल्ड कार्ड एंट्री का मौका मिलेगा क्योंकि बहुत कम ऐपिसोड बचे हैं। अगर गई भी तो सिर्फ10 दिन के लिए जाउगी, तो फिर से जाना मेरे लिए सही डिसिशन नहीं होगा।
आप किसे विनर देखना चाहती हैं?
दिल से मैं अभिषेक को जीतना देखना चाहती हूं। वो शो में भी मेरे बहुत करीब थे, मुझे उनसे फैमिली वाइब आती थी। वो जो भी हैं सामने बोलने की हिम्मत रखते थे। बाकी लोग की तरह पीछे नहीं बोलते थे। मुझे लाइफ में ऐसे ही दोस्त चाहिए। उन्हें गेम की अच्छे से समझ है, उन्हें तोड़ना आसान नहीं।
आगे की क्या प्लानिंग हैं?
मैं अब जल्द ही एक वेब सीरीज में नजर आउंगी। साथ ही दो म्यूजिक ऐल्बम में भी हैं, जो 10 दिन के अंदर ही रिलीज होंगे।